[{"text_idx": "#000003", "text": "Koeru vallavolikogu koalitsiooni moodustav valimisliit Parem Koeru otsustas sundliitmise tagaja\u0308rjel tekkiva Ja\u0308rva vallavolikogu valimistel osaleda EKRE nimekirjas. Koerust kandideerib uues nimekirjas viis volikogu liiget ning volikogu esimees Ku\u0308lvar Mand ja vallavanem Andres Teppan."}, {"text_idx": "#000004", "text": "\u201cUus jo\u0303ud valimistel on selgelt protest ta\u0308nase haldureformi tulemuse vastu,\u201d selgitas ta\u0308nane Koeru vallavolikogu esimees Ku\u0308lvar Mand jo\u0303udude u\u0308hendamise tagamaid. \u201cRo\u0303o\u0303mu teeb see, et meiega sarnaselt mo\u0303tlevaid inimesi paistab olevat palju sest nimekirjaga on u\u0308hinenud inimesi ko\u0303igist liituvatest valdadest.\u201d"}, {"text_idx": "#000005", "text": "Koeru vald otsustati ka\u0308esoleva aasta juunis liita valitsuse otsusega moodustuva Ja\u0308rva vallaga, hoolimata Koeru ja Rakke valdade so\u0303lmitud vabatahtlikust liitumislepingust."}, {"text_idx": "#000006", "text": "\u201cVo\u0303rreldes planeeritud Piibe vallaga on Ja\u0308rva vald ebaloomuliku kujuga ja selgelt no\u0303rgem omavalitsus, misto\u0303ttu peaks valitsusel haldureformi tulemuste pa\u0308rast su\u0308gavalt piinlik olema,\u201d u\u0308tles Koeru vallavanem Andres Teppan. \u201cAga elu la\u0308heb edasi ja ka uues Ja\u0308rva vallavolikogus on vaja tervet mo\u0303istust ja tasakaalustavat jo\u0303udu.\u201d"}]